****

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA LIPOVLJANI**

**OPĆINSKO VIJEĆE**

KLASA: 611-02/23-01/01

URBROJ: 2176-13-01-23-02

Lipovljani, 13. rujna 2023. godine

Temeljem članka 20. stavka 6. Zakona o knjižnicama i knjižničnoj djelatnosti (Narodne novine, broj: 17/19, 98/19, 114/22) i članka 20. Statuta Narodne knjižnice i čitaonice Lipovljani (Službeni vjesnik, broj: 39/20), Općinsko vijeće Općine Lipovljani, raspisuje

**PONOVLJENI JAVNI NATJEČAJ**

**ZA IMENOVANJE RAVNATELJA NARODNE KNJIŽNICE I ČITAONICE LIPOVLJANI**

I.

Za ravnatelja Narodne knjižnice i čitaonice Lipovljani može se imenovati osoba koja ispunjava sljedeće uvjete:

* državljanstvo Republike Hrvatske,
* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij i te najmanje pet godina rada u knjižnici,
* ima položen stručni knjižničarski ispit,
* odlikuje se stručnim, radnim, organizacijskim sposobnostima,
* ispunjava ostale uvjete određene Zakonom i Statutom.

II.

Mandat ravnatelja je četiri godine i može biti ponovo imenovan.

III.

Iznimno, ako se na ponovljeni natječaj ne javi osoba koja ima propisane uvjete za ravnatelja Narodne knjižnice i čitaonice Lipovljani, može se na temelju predloženog četverogodišnjeg plana rada imenovati osoba koja ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, uz uvjet polaganja stručnog knjižničarskog ispita u roku od tri godine od dana imenovanja, te ispunjava druge uvjete propisane statutom.

Položen stručni knjižničarski ispit u smislu stavka 9. članka 20. Zakona o knjižnicama i knjižničnoj djelatnosti ima i osoba koja je oslobođena polaganja stručnog knjižničarskog ispita na temelju zakona kojima je uređivana knjižnična djelatnost.

IV.

Uz pisanu prijavu potrebno je priložiti:

* životopis,
* domovnicu ili presliku osobne iskaznice,
* dokaz o stečenoj stručnoj spremi – diplomu,
* uvjerenje o položenom stručnom ispitu,
* dokaz o traženom radnom iskustvu u knjižničarskoj struci

1. elektronički zapis o podacima evidentiranim u bazi podataka Hrvatskog zavoda za mirovinsko osiguranje ili potvrdu Hrvatskog zavoda za mirovinsko osiguranje s podacima evidentiranim u matičnoj evidenciji
2. potvrda dosadašnjih poslodavaca o vrsti poslova i trajanju radnog odnosa, preslika ugovora o radu, rješenja i sl. iz kojih mora biti vidljivo ostvareno radno iskustvo od najmanje 5 godina na poslovima tražene stručne spreme i struke,

* uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci od objave natječaja),
* prijedlog četverogodišnjeg plana rada i programa razvoja knjižnice,
* vlastoručno potpisanu izjavu kandidata da je suglasan sa svim uvjetima natječaja te korištenjem i obradom osobnih podataka u svrhu provedbe postupka nakon objavljenog natječaja.

Kandidat koji ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ostvaruju prednost pri zapošljavanju pod jednakim uvjetima.

Navedeni dokazi prilažu se u izvorniku ili preslici koja ne mora biti ovjerena u kojem slučaju će izabrani kandidat po imenovanju predočiti izvornike.

V.

Prijave na natječaj uz dokaze o ispunjavanju natječajnih uvjeta šalju se na adresu: Općina Lipovljani, Trg hrvatskih branitelja 3, 44322 Lipovljani s naznakom „Natječaj za ravnatelja Narodne knjižnice i čitaonice Lipovljani- ne otvaraj“.

Rok za podnošenje prijava je osam dana računajući od dana objave natječaja u Večernjem listu.

Na natječaj se mogu prijaviti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u zakonskom roku.

VI.

Izrazi koji se koriste u tekstu ovog Javnog natječaja i imaju rodno značenje koriste se neutralno i odnose se jednako na muški i ženski rod.

Osobni podaci kandidata obradit će se isključivo u svrhu provedbe Javnog natječaja sukladno Zakonu o provedbi Opće uredbe o zaštiti osobnih podataka (Narodne novine, broj: 42/18) i Uredbe EU iz 2016. godine.

Zadržava se pravo poništenja natječaja.

**PREDSJEDNIK**

**Tomislav Lukšić, dipl. ing. šum.**

**Natječaj je objavljen u Večernjem listu od 21.09.2023. godine.**

**Rok za podnošenje prijava je 29.09.2023. godine.**